stanford-oval/wikipedia huggingface dataset:
ปรมินทร์ อินโสม
ประวัติ

ปรมินทร์ อินโสม จบการศึกษาจากโรงเรียนปทุมคงคา และศึกษาต่อในระดับปริญญาตรีที่สถาบันเทคโนโลยีพระจอมเกล้าเจ้าคุณทหารลาดกระบัง ในสาขาวิศวกรรมคอมพิวเตอร์ (เกียรตินิยมอันดับ 2) ระดับปริญญาโทที่มหาวิทยาลัยจอนส์ฮอปกินส์ สหรัฐอเมริกา ในด้านความมั่นคงปลอดภัยสารสนเทศ  และ มหาวิทยาลัยสแตนฟอร์ด สาขานโยบายระหว่างประเทศ
หลังจากจบการศึกษาในปี พ.ศ. 2557 ปรมินทร์ได้ทำงานอยู่ซิลิคอนแวลลีย์ ที่รัฐแคลิฟอร์เนีย และได้พัฒนาเหรียญคริปโตเคอเรนซี่ที่มีบล็อกเชนเป็นของตัวเอง โดยใช้ชื่อว่าซีคอยน์ (Zcoin) ขึ้นมา หลังจากนั้นเปลี่ยนชื่อเป็น FIRO  ซึ่งเป็นผลงานวิทยานิพนธ์ในระหว่างเรียน ในปี 2559 เขาได้รางวัลอินโนเวชั่นอวอร์ดส์ จากการแข่งขันของคณะกรรมการกำกับหลักทรัพย์และตลาดหลักทรัพย์ ในส่วนของกระดานเทรดสินทรัพย์ดิจิทัล และได้นำผลงานแข่งขันมาพัฒนาต่อในชื่อ Thai Digital Asset Exchange (TDAX) ต่อมาได้พัฒนาศูนย์กลางให้บริการสินทรัพย์ดิจิทัล ในชื่อ Satang ภายใต้บริษัท สตางค์ คอร์ปอเรชั่น จำกัด หลังจากนั้น ได้ขายบริษัทดังกล่าวด้วยมูลค่าหลายพันล้านบาทให้กับทางธนาคารกสิกรไทย
หลังจากขายบริษัท สตางค์ คอร์ปอเรชั่น จำกัด ไปแล้วเขายังดำเนินธุรกิจที่เกี่ยวข้องกับเทคโนโลยีบล็อกเชนในนามบริษัท บริษัท สตางค์ เทคโนโลยี จำกัด
แหล่งข้อมูลอื่น

Facebook Page -Poramin Insom - ปรมินทร์ อินโสม
| ด ค กคริปโทเคอร์เรนซีในประเทศไทย |
| --- | --- |
บริษัทและศูนย์แลกเปลี่ยน:  ซิปเม็กซ์   บิทคอยน์ (ปิดตัวลง)  บิทคับ  บิทาซซ่า  สตางค์ 
ผู้มีบทบาท:  กรณ์ จาติกวณิช  กวิน พงษ์พันธ์เดชา  จิรายุส ทรัพย์ศรีโสภา  เจษฎา สุขทิศ  ปรมินทร์ อินโสม  ภรณี วัฒนโชติ  สรวิศ ศรีนวกุล 
โทเคนในไทย:  ALPHA  BAND  FIRO  KUB  OMG  SIX  VELO
สารวัตรเถื่อน

สารวัตรเถื่อน นิยายจากบทประพันธ์ พล.ต.อ.วสิษฐ เดชกุญชร ได้ออกอากาศมา 2 ครั้งแล้ว
| สารวัตรเถื่อน |
| --- | --- |
ประเภท: แอ๊คชั่น, อาชญากรรม
แสดงนำ: เคลลี่ ธนะพัฒน์ กิตตน์ก้อง ขำกฤษ กาญจน์เกล้า ด้วยเศียรเกล้า พัชญา เพียรเสมอ อานัส ฬาพานิช (2559)
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 15 ตอน
การผลิต
ผู้อำนวยการสร้าง: บริษัท กิตติเจอร์กรุ๊ป จำกัด (2530) บริษัท ป๊าสั่งย่าสอน จำกัด (2559)
สถานที่ถ่ายทำ:  ไทย
ความยาวตอน: 130 นาที
ออกอากาศ
เครือข่าย: ช่อง 7 สี
ออกอากาศ: 11 กุมภาพันธ์ พ.ศ. 2559 – 31 มีนาคม พ.ศ. 2559
รูปแบบการสร้าง

(ครั้งที่ 1) ออกอากาศ พ.ศ. 2530 เป็นภาพยนตร์ฟิล์มไทย ผลิตโดย บริษัท กิตติเจอร์กรุ๊ป จำกัด กำกับการแสดงโดย กิตติชัย นำแสดงโดย ฉัตรชัย เปล่งพานิช พิศาล อัครเศรณี วรรษมน วัฒโรดม อภิชาติ อรรถจินดา การันต์ กิตติราช ปรัชญา อัครพล และนักแสดงร่วมอีกมากมาย
(ครั้งที่ 2) ออกอากาศ พ.ศ. 2559 เป็นละครโทรทัศน์ ผลิตโดย  บริษัท ป๊าสั่งย่าสอน จำกัด กำกับการแสดงโดย รฤกฤกษ์ กัลย์จาฤก นำแสดงโดย เคลลี่ ธนะพัฒน์ กิตตน์ก้อง ขำกฤษ กาญจน์เกล้า ด้วยเศียรเกล้า พัชญา เพียรเสมอ อานัส ฬาพานิช และนักแสดงร่วมอีกมากมาย ทุกวันพุธ พฤหัสบดี เวลา 20.30 เริ่มออกอากาศวันที่ 11 กุมภาพันธ์ พ.ศ. 2559 - 31 มีนาคม พ.ศ. 2559 ต่อจากละคร มรสุมสวาท
เรื่องย่อ

เชษฐ์ สารวัตรใหญ่แห่งวัฒนานิมิต กับ จ่าเที่ยง ตำรวจคู่ใจ รู้ข่าวการหักหลังกันในกลุ่มอิทธิพลของเมือง เกิดเหตุการณ์ต่อสู้ชุลมุนกันขึ้น ก็ปรากฏตัว ชายลึกลับ (ธนุส) เข้ามาช่วยตัวประกัน แต่สารวัตรเชษฐ์นั้นเสียชีวิต จ่าเที่ยงโกรธแค้น ทรงยศ นักธุรกิจผู้ทรงอิทธิพล เพราะเขาเป็นผู้อยู่เบื้องหลัง แต่จ่าเที่ยงก็มักจะถูกขัดขวางการทำงานจาก ธนสาร รองสารวัตร ที่ไปเข้ากับพวกทรงยศ ถาวร พาราไดซ์ แหล่งบันเทิงชั้นนำของเมือง ระมาดลูกน้องทรงยศชอบ ถมทอง ลูกสาวของถาวร แต่ถมทองไม่สนใจ ธนุส ปลอมตัวเป็นยมมาสังเกตการณ์ เกิดมีเรื่องกับลูกน้องของระมาด จนถูกจ่าเที่ยงจับ ถมทองมาช่วยประกัน และให้ยมพักที่โรงแรม
นักแสดง

| บทบาท | รายชื่อนักแสดง พ> ศ. 2559 |
| --- | --- |
ธนุส นิราลัย (แดน) / ยม: เคลลี่ ธนะพัฒน์
สะพาย: กิตตน์ก้อง ขำกฤษ
อนงค์รัตน์: กาญจน์เกล้า ด้วยเศียรเกล้า
ถมทอง: พัชญา เพียรเสมอ
ระมาด: อานัส ฬาพานิช
ทรงยศ: ธีรพงศ์ เหลียวรักวงศ์
ราโพ: มาริสา แอนนิต้า
ธนสาร: จตุรงค์ โกลิมาศ
นักรบ: สาริน บางยี่ขัน
จ่าเที่ยง: ธนายง ว่องตระกูล
ถาวร: กลศ อัทธเสรี
จ่าแหลม: จั๊กกะบุ๋ม เชิญยิ้ม
ประเสริฐ: สุรศักดิ์ ชัยอรรถ
ลูกน้องระมาด: นฤเบศร์ จินปิ่นเพชร
ลูกน้องระมาด: อรรถพร สุวรรณ
พิลัย: เบญจณัฏฐ์ อักษรนันทน์
แหล่งข้อมูลอื่น

เรื่องย่อละครสารวัตรเถื่อน
ตัวอย่างละคร สารวัตรใหญ่ 30-31 มีนาคม 2559(ตอนจบ)
คนไททิ้งแผ่นดิน

| คนไททิ้งแผ่นดิน |
| --- | --- |

กำกับ: นิรัตติศัย กัลย์จาฤก
เขียนบท: อริยา จินตพานิชการ
อำนวยการสร้าง: จาฤก กัลย์จาฤก
นักแสดงนำ: อานัส ฬาพานิช ธันญ์ ธนากร ซาร่า เล็กจ์ ลลิสา สนธิรอด ปราบต์ปฎล สุวรรณบาง คหบดี กัลย์จาฤก นิรัตติศัย กัลย์จาฤก ยืนยง โอภากุล อธิวัฒน์ สนิทวงศ์ ณ อยุธยา
ดนตรีประกอบ: พงษ์พรหม สนิทวงศ์ ณ อยุธยา   เพลงนำภาพยนตร์   คนไททิ้งแผ่นดิน  โดย ยืนยง โอภากุล   ผีเสื้อและสายน้ำ  โดย กันตะ กัลย์จาฤก
ผู้จัดจำหน่าย: กันตนา โมชั่น พิคเจอร์
วันฉาย: 28 เมษายน พ.ศ. 2553
ประเทศ:  ไทย
ภาษา: ไทย
ทุนสร้าง: ประมาณ 120 ล้านบาท 
ข้อมูลจากสยามโซน
คนไททิ้งแผ่นดิน เป็น ภาพยนตร์ไทยอิงประวัติศาสตร์ ที่สร้างจากวรรณกรรมของ สัญญา ผลประสิทธิ์ เจ้าของรางวัลวรรณกรรมจากมูลนิธิ จอห์น เอฟ เคนเนดี้ (ประเทศไทย) เมื่อ พ.ศ. 2516 โดยเป็นเรื่องราวจากต้นกำเนิดของกลุ่ม “คนไท” ที่ต้องพลัดถิ่นทิ้งบ้านเมือง เพื่อต่อสู้กับการรุกรานของกลุ่มชนฮาน และแสดงถึงความสมานสามัคคีแห่งประวัติศาสตร์ชนชาติไทย กำกับภาพยนตร์โดย นิรัตติศัย กัลย์จาฤก เข้าฉายวันที่ 28 เมษายน พ.ศ. 2553 จัดจำหน่ายโดย กันตนา
ภาพยนตร์ทำรายได้ 2.8 ล้านบาท
นักแสดง

อานัส ฬาพานิช....กุมภวา
ธันญ์ ธนากร....ลำพูน
ซาร่า เล็กจ์...บัวคำ
ลลิสา สนธิรอด...บุญฉวี
ปราบต์ปฎล สุวรรณบาง...ลิตงเจีย
คหบดี กัลย์จาฤก...เฟเสียน
นิรัตติศัย กัลย์จาฤก..จิ๋นอ๋อง
ยืนยง โอภากุล...บุญปัน
อธิวัฒน์ สนิทวงศ์ ณ อยุธยา.....เตียวเหลียง
อรรถชัย อนันตเมฆ ...ลิบุ๋น
ดิลก ทองวัฒนา ...ขุนสาย
กลศ อัทธเสรี ...พ่อกุมภวา
นาตยา จันทร์รุ่ง ...แม่กุมภวา
อัศวิน เมืองสุวรรณ ...ลิบอง / สีบุญ
กันตะ กัลย์จาฤก ...ซุนโป
ความเดิม

ภาพยนตร์เรื่องนี้เป็นลำดับที่ 5 ของ กันตนาโมชั่นพิคเจอร์ ไม่นับงานสร้างแอนิเมชั่นเรื่อง ก้านกล้วย โดยใช้เวลาเตรียมตัวสร้างนานถึง 7 ปี และกำหนดเปิดกล้องต้นปี พ.ศ. 2550 โดยวางตัวผู้แสดงนำคือ ณัฐวุฒิ สกิดใจ และ วรัทยา นิลคูหา โดยมี สหัสชัย ชุมรุม เป็นผู้กำกับภาพยนตร์ แต่เป็นอันต้องเปลี่ยนแปลงโดยให้ นิรัตติศัย กัลย์จาฤก ผู้กำกับภาพยนตร์เรื่อง กาเหว่าที่บางเพลง มารับหน้าที่แทน และเปลี่ยนตัวผู้แสดงนำเกือบหมด
คำวิจารณ์และความนิยม

"คนไททิ้งแผ่นดิน" เข้าฉายในโรงภาพยนตร์ท่ามกลางสถานการณ์ความวุ่นวายทางการเมืองอย่างหนัก โดยมีแฟนหนังไปชมภาพยนตร์เรื่องนี้เป็นบางตา ซึ่งผู้ชมบางส่วนให้ความเห็นว่า ภาพยนตร์ขาดความน่าเชื่อถือ เพราะมีความคลาดเคลื่อนทางการอ้างอิง การวางตัวรวมทั้งความสามารถของนักแสดง ยังไม่ดีเท่าที่ควร สุดท้ายภาพยนตร์ก็ไม่สามารถสร้างปาฏิหาริย์ได้ จึงหยุดจำนวนรายได้เพียง 2.8 ล้านบาท โดยในช่วงเดียวกัน มีภาพยนตร์ต่างประเทศเรื่อง Iron Man 2 ที่ทำรายได้การเข้าฉายสูงสุดกว่า 100 ล้านบาท ส่วนภาพยนตร์ไทยอิงประวัติศาสตร์ที่เข้าฉายก่อนหน้านั้นคือ บางระจัน 2 ทำรายได้ประมาณ 14 ล้านบาท
แหล่งข้อมูลอื่น

ภาพยนตร์ คนไททิ้งแผ่นดิน เก็บถาวร 2010-03-31 ที่ เวย์แบ็กแมชชีน
กันตนา เซ็ง!!หนังใหม่รายได้วูบ เก็บถาวร 2010-05-05 ที่ เวย์แบ็กแมชชีน
คนไททิ้งแผ่นดิน (2010) ที่สยามโซน
ดอกไม้สังเวียนทราย

| ดอกไม้สังเวียนทราย |
| --- | --- |
เป็นที่รู้จักกันในชื่อ: Sand Flower

ฮันกึล: 모래에도 꽃이 핀다
ความหมายตามตัวอักษร: Flowers Bloom Even in the Sand
อาร์อาร์: Moraeedo kkoch-i pinda 
เอ็มอาร์: Moraeedo kkoch'i p'inda 
 
แนว:   วัยรุ่น  โรแมนติกคอมเมดี้  ละครกีฬา 
พัฒนาโดย: KT Studio Genie
บทประพันธ์: วอน ยู-จุง
กำกับโดย: คิม จิน-อู
แสดงนำ:   จาง ดง-ยุน  อี จู-มย็อง  ยุน จง-ซ็อก [ko]  คิม โบ-รา  อี แจ-จุน  อี จู-ซึง 
ดนตรีโดย: ชเว ชอล-โฮ
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 12
การผลิต
ผู้จัดละคร: กวัก ฮยอน-จอง
ควบคุมงานสร้าง:   อี ซัง-แบค  ควอน ฮโย-มิน  จอง ดา-โซล 
ความยาวตอน: 60 นาที
บริษัทผู้ผลิต: AStory
ออกอากาศ
สถานีโทรทัศน์: ENA
ออกอากาศ: 20 ธันวาคม ค.ศ. 2023 (2023-12-20) – 31 มกราคม ค.ศ. 2024 (2024-01-31)
ดอกไม้สังเวียนทราย (เกาหลี: 모래에도 꽃이 핀다) เป็นซีรีส์โทรทัศน์เกาหลีใต้ ปี 2023–2024 นำแสดงโดย จาง ดง-ยุน, อี จู-มย็อง, ยุน จง-ซ็อก, คิม โบ-รา, อี แจ-จุน และ อี จู-ซึง บอกเล่าเรื่องราวของคนหนุ่มสาวที่กำลังดิ้นรนเพื่อเบ่งบานในชีวิตโดยมีฉากหลังเป็นเมืองซีรึม เขตกอซาน ออกอากาศทางช่อง ENA ตั้งแต่วันที่ 20 ธันวาคม 2023 ถึง 31 มกราคม 2024 ทุกวันพุธและพฤหัสบดี เวลา 21:00 น. (เวลามาตรฐานเกาหลี) สตรีมมิ่งบน Netflix ในบางภูมิภาค
เรื่องย่อ

คิม แบ็ก-ดู (จาง ดง-ยุน) ซึ่งเป็นนักมวยปล้ำเกาหลีดั้งเดิมเป็นเด็ก อัจฉริยะและเล่นกีฬาอย่างมืออาชีพ โดยเป็นตัวแทนของเขตกอซาน ซึ่งเป็นเมืองชนบทเล็ก ๆ ในเกาหลีใต้ แบคดูยังเป็นลูกชายคนเล็กของครอบครัวที่มีชื่อเสียงของตระกูลสีรึมอันทรงเกียรติ ซึ่งเป็นที่รู้จักในเรื่องความกล้าหาญ
นักแสดง

จาง ดง-ยุน รับบทเป็น คิมแบคดู
อี จู-มย็อง รับบทเป็น โอ ยู-คย็อง
ยุน จง-ซ็อก รับบทเป็น มิน ฮย็อน-อุก
คิม โบ-รา รับบทเป็น จู มี-รัน
อี แจ-จุน รับบทเป็น พัก จิน-ซู
อี จู-ซึง รับบทเป็น โจ ซ็อก-ฮี
การผลิต

การถ่ายทำเริ่มขึ้นไม่นานหลังจากอ่านบทนักแสดงซึ่งจัดขึ้นในเดือนพฤษภาคม พ.ศ. 2566
ในเดือนมิถุนายน ปี 2023 บริษัทผู้ผลิต AStory ประกาศว่าได้ลงนามในสัญญาจัดหาลิขสิทธิ์กับ Netflix สำหรับลิขสิทธิ์ในการออกอากาศซีรีส์ในต่างประเทศ
แหล่งข้อมูลอื่น

เว็บไซต์ทางการ  (ในภาษาเกาหลี)
เว็บไซต์ทางการผลิต (ในภาษาเกาหลีและอังกฤษ)
ดอกไม้สังเวียนทราย ที่เน็ตฟลิกซ์
ดอกไม้สังเวียนทราย ที่อินเทอร์เน็ตมูวีเดตาเบส
ดอกไม้สังเวียนทราย ที่ฮันซีเนมา
แอมะซอนคินเดิล

ตัวอย่างเครื่องแอมะซอนคินเดิล
แอมะซอนคินเดิล เป็นตระกูลเครื่องอ่านหนังสืออิเล็กทรอนิกส์ที่ออกแบบและทำการตลาดโดยแอมะซอน.คอม เครื่องแอมะซอนคินเดิลถือเป็นช่องทางหนึ่งที่ผู้ใช้สามารถค้นหา ซื้อ ดาวน์โหลด และอ่านหนังสือ หนังสือพิมพ์ นิตยสารอิเล็กทรอนิกส์ และสื่อดิจิทัลอื่น ๆ โดยการเข้าถึงคลังคินเดิลสตอร์ผ่านเครือข่ายไร้สาย แอมะซอนได้เริ่มวางจำหน่ายคินเดิลเป็นครั้งแรกในวันที่ 19 พฤศจิกายน พ.ศ. 2550 ในช่วงแรกออกแบบให้เป็นอุปกรณ์แบบเดียว ก่อนจะพัฒนาให้เป็นอุปกรณ์หลายแบบอย่างในปัจจุบัน เช่น เครื่องอ่านที่ใช้การแสดงผลแบบกระดาษและหมึกอิเล็กทรอนิกส์ แท็บเล็ตที่ใช้ระบบปฏิบัติการแอนดรอยด์และจอภาพผลึกเหลวแบบสี และโปรแกรมประยุกต์คินเดิลบนแพลตฟอร์มคอมพิวเตอร์หลัก ๆ ทุกแพลตฟอร์ม เป็นต้น อุปกรณ์คินเดิลทุกแบบได้รับการผสานเข้ากับเนื้อหาในคินเดิลสตอร์ และในเดือนมกราคม พ.ศ. 2560 คินเดิลสตอร์ได้รายงานว่า มีหนังสือในคลังที่พร้อมให้การบริการมากกว่า 5 ล้านเล่มในสหรัฐอเมริกา
รายชื่อของ CJK Unified Ideographs, ช่วงที่ 3 จาก 4

นี่คือรายชื่อช่วงที่ 3 จาก 4 ของบล็อกยูนิโค้ด CJK Unified Ideographs

| U+8CDx | 賐 | 賑 | 賒 | 賓 | 賔 | 賕 | 賖 | 賗 | 賘 | 賙 | 賚 | 賛 | 賜 | 賝 | 賞 | 賟 |
| U+8CEx | 賠 | 賡 | 賢 | 賣 | 賤 | 賥 | 賦 | 賧 | 賨 | 賩 | 質 | 賫 | 賬 | 賭 | 賮 | 賯 |
| U+8CFx | 賰 | 賱 | 賲 | 賳 | 賴 | 賵 | 賶 | 賷 | 賸 | 賹 | 賺 | 賻 | 購 | 賽 | 賾 | 賿 |
Notes 1.^ As of Unicode version 11.0
เจริญ วรรธนะสิน

ศาสตราจารย์พิเศษ เจริญ วรรธนะสิน อดีตนายกสมาคมแบดมินตันแห่งประเทศไทย และอดีตนักกีฬาแบดมินตันระดับโลก ปัจจุบันดำรงตำแหน่งรองประธานกรรมการคณะกรรมการโอลิมปิคแห่งประเทศไทย ในพระบรมราชูปถัมภ์
ประวัติ

เจริญ วรรธนะสิน เกิดวันที่ 4 เมษายน พ.ศ. 2480 ณ จังหวัดเชียงใหม่ ประเทศสยาม เขาเริ่มเล่นแบดมินตันเมื่ออายุ 15 ปี เป็นศิษย์เก่าโรงเรียนเรยีนาเชลีวิทยาลัย และได้รับทุนพระราชทานพระบาทสมเด็จพระมหาภูมิพลอดุลยเดชมหาราช บรมนาถบพิตร โดยได้เข้าศึกษาและสำเร็จวิชาการบริหารธุรกิจ จากวิทยาลัยซิตีออฟลิเวอร์พูล (The City of Liverpool College) ประเทศอังกฤษ
เจริญ วรรธนะสิน ได้รับโปรดเกล้าฯ แต่งตั้งให้ดำรงตำแหน่งศาสตราจารย์พิเศษ สาขาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย ในปี พ.ศ. 2530 และได้รับเลือกเป็นผู้ทรงคุณวุฒิสาขาสังคมศาสตร์ จากคณะกรรมการข้าราชการพลเรือน ในปี พ.ศ. 2553 เพื่อทำหน้าที่ประเมินผลงานทางวิชาการในสถาบันอุดมศึกษาต่าง ๆ
เขานับถือศาสนาคริสต์นิกายโปรแตสแตนท์เช่นเดียวกับภรรยาของเขา
ด้านชีวิตส่วนตัว สมรสกับ นางจิตรา วรรธนะสิน มีบุตร-ธิดา 3 คน คือ จิตติมา วรรธนะสิน (แจน), จิรายุส วรรธนะสิน (โจ) และเจตริน วรรธนะสิน (เจ)
เรื่องอื้อฉาวเกี่ยวกับการทุจริต

ในปี พ.ศ. 2543 เขาได้รับการแต่งตั้งให้เข้าสู่หอเกียรติยศแบดมินตันโลก อย่างไรก็ตาม มีเรื่องอื้อฉาวและการทุจริตเมื่อเขาดำรงตำแหน่งนายกสมาคมแบดมินตันแห่งประเทศไทยระหว่างปี พ.ศ. 2552 ถึง พ.ศ. 2556 ในปี พ.ศ. 2553 ผู้เล่นและโค้ช 16 คนลาออกจากสมาคมแบดมินตันแห่งประเทศไทยเนื่องจากไม่ได้รับเงินสนับสนุนจากสมาคม ขณะที่เจริญอ้างว่า ที่เขาให้การสนับสนุนไปแล้ว
การทำงาน

ประธานกรรมการบริหาร บริษัทซี.เอส.เอ มาร์เก็ตติ้งอินเตอร์เนชั่นแนลคอนซัลติ้ง จำกัด
กรรมการตรวจสอบและกรรมการอิสระ บริษัท บีทีเอสกรุ๊ปโฮลดิ้ง จำกัด (มหาชน)
รองประธานสหพันธ์แบดมินตันนานาชาติ ไอบีเอฟ
นายกสมาคมแบดมินตันแห่งประเทศไทยในพระบรมราชูปถัมภ์  5 สมัย และทำงานในแวดวงแบดมินตัน 40 ปี
เคยรับราชการเป็นอาจารย์ในสถาบันการศึกษา เป็นนักวิชาการ และนักแบดมินตันทีมชาติ
รองประธานกรรมการคณะกรรมการโอลิมปิคแห่งประเทศไทย ในพระบรมราชูปถัมภ์
รายการที่ชนะ

ชนะเลิศ ประเภทมือใหม่แห่งประเทศไทย พ.ศ. 2498
ชนะเลิศ โซนเอเซีย การแข่งขันโธมัสคัพ ประเทศไทย พ.ศ. 2500 - 2501
ชนะเลิศ ประเภทชายเดี่ยวถ้วยทองคำนานาชาติแห่งเซลังงอร์ พ.ศ. 2501
เหรียญทอง ประเภทชายคู่ กีฬาแหลมทอง ครั้งที่ 1 พ.ศ. 2502
ชนะเลิศ ประเภทชายเดี่ยวเวิร์ลอินวิเตชั่น พ.ศ. 2502
ชนะเลิศ ประเภทชายเดี่ยวและชายคู่แห่งวิมเบิลดัน พ.ศ. 2502
ชนะเลิศ ประเภทชายคู่แห่งสหรัฐอเมริกา พ.ศ. 2503
รองชนะเลิศ ประเภทชายเดี่ยวแห่งออลอิงแลนด์ พ.ศ. 2503
ชนะเลิศ ประเภทชายเดี่ยววิมเบิลดัน พ.ศ. 2503
ชนะเลิศ ประเภทชายเดี่ยวและชายคู่แห่งอัลสเตอร์ พ.ศ. 2504
ชนะเลิศ ประเภทชายเดี่ยวแห่งประเทศฝรั่งเศส พ.ศ. 2505
ชนะเลิศ ประเภทชายเดี่ยวเวิร์ลด์อินวิเตชั่น พ.ศ. 2505
รองชนะเลิศ ประเภทชายเดี่ยวแห่งออลอิงแลนด์ พ.ศ. 2505
เหรียญเงิน ประเภททีมชาย กีฬาเอเชี่ยนเกมส์ครั้งที่ 4 ที่ประเทศอินโดนีเซีย พ.ศ. 2505
เหรียญทอง ประเภททีมชาย และเหรียญทองแดง ประเภทชายคู่ กีฬาเอเชี่ยนเกมส์ครั้งที่ 5 กรุงเทพฯ พ.ศ. 2509
เกียรติประวัติ และ คดีความ

รองประธานสหพันธ์แบดมินตันนานาชาติ ไอบีเอฟ กิตติมศักดิ์ตลอดชีพ (Honorary Life Vice-President)
ได้รับเลือกเป็น ครอบครัวประชาธิปไตยตัวอย่าง พ.ศ. 2539
ได้รับยกย่องเป็น บุคคลที่มีผลงานดีเด่นทั้งด้านวิชาการ และด้านกีฬาระหว่างชาติ พ.ศ. 2548 จากคณะกรรมการเอกลักษณ์ของชาติ สำนักงานปลัดสำนักนายกรัฐมนตรี
ศาสตราจารย์(พิเศษ)แห่งจุฬาลงกรณ์มหาวิทยาลัย
งานเขียน

เขียนหนังสือแปลและตีความงานของ “นอสตราดามุส”
เขียนบทและบรรยายภาพยนตร์ “สามก๊ก ฉบับนักบริหาร”
เขียนหนังสือ “ฤๅจะถึงกาลสิ้นยุค”
เขียนหนังสือ “Badminton-A Simple Way” เป็นภาษาอังกฤษ ได้รับการแปลเป็นภาษาสเปน อิตาเลียน รัสเซีย ฯลฯ
เขียนหนังสือ “มีลูกเก่ง มีลูกดัง”
แปลนิยาย “The Firm” หรือ “องค์การซ่อนเงื่อน” ของจอห์น กริแซม
รางวัลที่ได้รับ

พ.ศ. 2557 - รางวัลฮอลล์ออฟเฟม (แบดมินตัน) สยามกีฬาอวอร์ดส์ ครั้งที่ 8
เครื่องราชอิสริยาภรณ์

พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. 2534 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 5 เบญจมาภรณ์ช้างเผือก (บ.ช.)
พ.ศ. 2549 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เจริญ วรรธนะสิน
คอมเซเว่น

| --- | --- |

ประเภท: บริษัทมหาชน
การซื้อขาย: SET:COM7
อุตสาหกรรม: บริการ
ก่อตั้ง: 27 กุมภาพันธ์ พ.ศ. 2547
สำนักงานใหญ่: 549/1 ถนนสรรพาวุธ แขวงบางนา เขตบางนา กรุงเทพมหานคร
บุคลากรหลัก: สุระ คณิตทวีกุล (ประธานเจ้าหน้าที่บริหาร)
เว็บไซต์: www.comseven.com
บริษัท คอมเซเว่น จำกัด (มหาชน) เป็นบริษัทดำเนินธุรกิจจำหน่ายสินค้าไอที ประเภทคอมพิวเตอร์แล็บท็อป คอมพิวเตอร์แบบตั้งโต๊ะ โทรศัพท์เคลื่อนที่ แท็บเล็ต และอุปกรณ์เสริมที่เกี่ยวข้อง ผ่านช่องทางร้านค้า รวมทั้งให้บริการศูนย์ซ่อมสินค้าของแอปเปิล เจ้าของร้าน BaNANA, Studio7, BKK, KingKong Phone, Bb, BPlay และ Brand Shop เป็นต้น
ประวัติ

คอมเซเว่นก่อตั้งเมื่อ พ.ศ. 2539 โดยสุระ คณิตทวีกุล และผู้ร่วมก่อตั้งคนอื่น ๆ มีร้านค้าปลีกสินค้าไอทีในห้างพันธุ์ทิพย์พลาซ่าในชื่อ บิ๊กอิต (Big It) เริ่มแรกมีพนักงาน 5 คน
จนเมื่อ พ.ศ. 2547 จดทะเบียนจัดตั้งบริษัท คอมเซเว่น อินเตอร์เนชั่นแนล จำกัด เมื่อวันที่ 27 กุมภาพันธ์ พ.ศ. 2547 และยังได้ขยายธุรกิจโดยทำธุรกิจค้าส่งสินค้าไอทีให้กับร้านค้าทั่วประเทศ ควบคู่กับการขายปลีกผ่านหน้าร้านของตัวเองในห้างพันธุ์ทิพย์พลาซ่า ต่อมาเห็นว่าธุรกิจค้าปลีกมีข้อดีกว่าการขายส่ง จึงมุ่งสู่ธุรกิจค้าปลีก โดยขยายสาขาร้านค้าปลีกไปยังศูนย์การค้า และห้างสรรพสินค้าต่าง ๆ ทั่วประเทศ พ.ศ. 2548 บริษัทเข้าทำสัญญาเป็น Authorized Reseller กับบริษัท Apple South Asia (Thailand) Ltd. เพื่อจัดจำหน่ายสินค้าของแบรนด์แอปเปิล ภายใต้ร้านชื่อ iStudio, iBeat และ U-Store by Comseven
ในช่วงการระบาดทั่วของโควิด-19 ในประเทศไทย แม้ร้านจำหน่ายอุปกรณ์ไอทีต้องปิดบริการเช่นเดียวกับธุรกิจอื่น แต่ความต้องการสินค้าไอทีที่เพิ่มขึ้นมากกว่าปกติ มียอดขายทางออนไลน์จากประมาณ 60-70 ล้านบาท เพิ่มมาเป็นราว 400 ล้านบาท แต่หลังจากห้างเปิดได้ปกติยอดออนไลน์ลดลงมาเหลือ 200-300 ล้านบาท
เดือนกันยายน พ.ศ. 2564 บริษัทย่อยชื่อ บริษัท เอเดพท์ จำกัด (เดิมชื่อ บริษัท บานาน่า กรุ๊ป จำกัด) ได้ดำเนินธุรกิจจัดจำหน่ายสินค้าแบรนด์ Realme
จากข้อมูลไตรมาส 3 ของ พ.ศ. 2564 มีสาขาภายใต้การบริหารงานของกลุ่มบริษัท รวมทั้งหมด 958 สาขา แบ่งเป็น BaNANA 353 สาขา Studio7 109 สาขา KingKong Phone 85 สาขา True Shop by Com7 123 สาขา แฟรนไชส์ 109 สาขา BKK 43 สาขา iCare 30 สาขา และอื่น ๆ 106 สาขา
ธุรกิจ > ธุรกิจร้านค้าปลีก

ร้าน BaNANA จำหน่ายอุปกรณ์คอมพิวเตอร์ โทรศัพท์มือถือ แท็บเล็ต เครื่องเล่นวิดีโอเกม และอุปกรณ์เสริมที่เกี่ยวข้อง
ร้าน BKK และ Kingkong Phone จำหน่ายโทรศัพท์มือถือ แท็บเล็ต  และอุปกรณ์เสริมที่เกี่ยวข้อง
ร้าน Studio7 (ชื่อเดิม iStudio by Com7) และ U-Store จำหน่ายสินค้าของแอปเปิล
ร้าน Samsung Shop จำหน่ายสินค้าของซัมซุง
ร้าน Oppo Shop
ร้าน Vivo Shop
ร้าน Huawei Shop
ร้าน Xiaomi Shop
ธุรกิจ > ธุรกิจบริการลูกค้า

ร้าน iCare ให้บริการรับซ่อมสินค้าของแอปเปิล
ร้าน TRUE by Com7 ได้รับสิทธิ์ในการบริหารร้าน TRUE Shop
ธุรกิจ > ธุรกิจบริการลูกค้าองค์กร

จัดหาผลิตภัณฑ์ทั้งด้านอุปกรณ์ ระบบ โปรแกรมและโซลูชันให้กับองค์กรธุรกิจ สถาบันการศึกษาต่าง ๆ
ธุรกิจ > ธุรกิจค้าปลีกออนไลน์

บริษัทได้จัดตั้งช่องทางการสั่งซื้อสินค้าทางออนไลน์ภายใต้ชื่อ www.bnn.in.th
บริษัทย่อย

บริษัทย่อยและการร่วมค้า ณ วันที่ 31 ธันวาคม พ.ศ. 2562
บริษัท บานาน่า กรุ๊ป จำกัด ถือหุ้นร้อยละ 99.99
บริษัท ดีเอ็นเอ รีเทล ลิงก์ จำกัด ประกอบธุรกิจจำหน่ายอุปกรณ์สื่อสาร ภายใต้ชื่อ KingKong Phone ถือหุ้นร้อยละ 99.99
บริษัท ไอเทค ซอฟต์แวร์ จำกัด ถือหุ้นร้อยละ 51
บริษัท โนวัส อินทิเกรชั่น จำกัด ถือหุ้นร้อยละ 90
บริษัท ดับเบิ้ลเซเว่น จำกัด ถือหุ้นร้อยละ 99.99
บริษัท เน็คซ์ แคปปิตอล จำกัด ถือหุ้นร้อยละ 40
พันธุ์ทิพย์พลาซ่า
ร้าน BaNANA และ ร้าน Huawei Shop ที่เดอะมอลล์ ท่าพระ
ปิ๊งรักนายคิวปิด

| ปิ๊งรักนายคิวปิด |
| --- | --- |

ฮันกึล: 내 남자는 큐피드
อาร์อาร์: Nae namjaneun kyupideu 
เอ็มอาร์: Nae namjanŭn k'yup'idŭ 
 
ประเภท:  แฟนตาซี  สุขนาฏกรรมจินตนิยม 
เขียนโดย: ฮอ ซอง-ฮี
กำกับโดย: นัม แท-จิน
แสดงนำ: ชัง ดง-ยุน นานา พัก กี-อุง
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ผู้อำนวยการสร้าง: มุน โบ-มี
ความยาวตอน: 60 นาทีต่อตอน
บริษัทผู้ผลิต: เอชบี เอ็นเตอร์เทนเมนท์
ออกอากาศ
เครือข่าย: แอมะซอนไพรม์วิดีโอ
ออกอากาศ: 1 ธันวาคม ค.ศ. 2023 (2023-12-01) – 20 มกราคม ค.ศ. 2024 (2024-01-20)
ปิ๊งรักนายคิวปิด (เกาหลี: 내 남자는 큐피드) เป็นเว็บซีรีส์เกาหลีใต้เขียนบทโดย ฮอ ซ็อง-ฮี กำกับโดย นัม แท-จิน ผลิตโดยเอชบีเอ็นเตอร์เทนเมนต์ โดยมี มูน โบ-มี เป็นโปรดิวเซอร์ และนำแสดงโดยชัง ดง-ยุน, นานา และพัก กี-อุง เป็นละครต้นฉบับของแอมะซอนไพรม์วิดีโอ ออกอากาศตอนแรกบนแพลตฟอร์มเมื่อวันที่ 1 ธันวาคม 2023 และออกอากาศทุกวันศุกร์และวันเสาร์
นักแสดง > นักแสดงหลัก

ชัง ดง-ยุน รับบทเป็น  ชอน ซัง-ฮยอก
นานา (นักร้อง) รับบทเป็น โอ แบค-รยอน
พัก กี-อุง รับบทเป็น ซอ แจ-ฮี
นักแสดง > นักแสดงสมทบ

มุน เย-จินรับบทเป็น ยุน ซี-อา
ควอน อา-รึม รับบทเป็น โซ-ฮี
คิม โด-อา รับบทเป็น จุง-อา
นัม มี-จอง  รับบทเป็น ฮัม ยอน-จา
ฮัน โซ-ฮยอน รับบทเป็น มิ-จา
ซอ วู-จิน รับบทเป็น นักเรียนประถม
การรับชม

จากข้อมูลของ Flixpatrol เว็บซีรีส์รวบรวมคะแนนสูงสุด 198 คะแนนและเข้าสู่ 7 อันดับแรกทั่วโลกใน แอมะซอนไพรม์วิดีโอ เมื่อวันที่ 21 มกราคม 2024 นอกจากนี้ยังติดอันดับที่ 9 ทั่วโลกด้วย 192 คะแนนในวันที่ 31 ธันวาคม 2023
การผลิต

ซีรีส์นี้ประกาศโดยแอมะซอนไพรม์วิดีโอซึ่งมีทั้งหมดสิบหกตอน การถ่ายภาพหลักของซีรีส์นี้เริ่มในปี 2022 ซีรีส์นี้เผยแพร่ตัวอย่างเมื่อวันที่ 22 พฤศจิกายน 2023 บน YouTube
แหล่งข้อมูลอื่น

เว็บไซต์ทางการ
ปิ๊งรักนายคิวปิด ที่อินเทอร์เน็ตมูวีเดตาเบส
ปิ๊งรักนายคิวปิด ที่ฮันซีเนมา
หวงตี้

หวงตี้ หรือ จักรพรรดิเหลือง (จีน: 黃帝) เป็นหนึ่งในกษัตริย์ตามตำนานจีนและวีรบุรุษทางวัฒนธรรม เป็นหนึ่งในซานหวงอู่ตี้ ตำนานระบุว่า จักรพรรดิเหลืองครองราชย์ตั้งแต่ 2697 – 2597 หรือ 2696 – 2598 ปีก่อนคริสตกาล ลัทธิของพระองค์โดดเด่นอย่างมากในยุคฮั่นกล่าวกันว่าพระองค์เป็นผู้ให้กำเนิดรัฐรวมศูนย์อำนาจ ผู้ปกครองจักรวาล และองค์อุปถัมภ์ศิลปะลับ พระองค์ได้รับการยกย่องว่าทรงประดิษฐ์สิ่งประดิษฐ์และนวัตกรรมจำนวนมาก และปัจจุบันได้รับการยกย่องว่าเป็นผู้ริเริ่มอารยธรรมจีน และกล่าวกันว่าเป็นผู้บรรพบุรุษของชาวจีนหัวเซี่ย
การขึ้นเป็นกษัตริย์

ก่อนที่หวงตี้จะขึ้นเป็นกษัตริย์นั้น มีชุมชนมากมายอาศัยอยู่บริเวณทั้งสองฝั่งของแม่น้ำฮวงโห ที่ต่อสู้กันและกัน หวงตี้สามารถรบชนะและผนวกชุมชนเหล่านี้ไว้ได้ หลังพิชิตสงครามแล้วหวงตี้จึงขึ้นเป็นกษัตริย์ หวงตี้ได้ประดิษฐ์เกวียนปฏิทิน และเรือขึ้นมา ชังเจี๋ยขุนนางของหวงตี้ได้ประดิษฐ์ตัวอักษรขึ้นมาใช้ และพระมเหสีของหวงตี้ (เหลยจู่) เป็นผู้สอนให้ราษฎรทำเครื่องนุ่งห่ม และเลี้ยงไหม
ดูเพิ่ม

ลัทธิเต๋า
รายพระนามจักรพรรดิจีน
พระครูวิเวกพุทธกิจ (เสาร์ กนฺตสีโล)

| พระครูวิเวกพุทธกิจ (เสาร์ กนฺตสีโล) |
| --- | --- |

ชื่ออื่น: หลวงปู่เสาร์, พระอาจารย์เสาร์
ส่วนบุคคล
เกิด: 2 พฤศจิกายน พ.ศ. 2402 (82 ปี)
มรณภาพ: 3 กุมภาพันธ์ พ.ศ. 2485
นิกาย: ธรรมยุติกนิกาย
ตำแหน่งชั้นสูง
ที่อยู่: วัดเลียบ อุบลราชธานี
อุปสมบท: พ.ศ. 2422
พรรษา: 62
ตำแหน่ง: อดีตเจ้าอาวาสวัดเลียบ (จ.อุบลราชธานี)
พระครูวิเวกพุทธกิจ นามเดิม เสาร์ ฉายา กนฺตสีโล (2 พฤศจิกายน พ.ศ. 2402 - 3 กุมภาพันธ์ พ.ศ. 2485) เป็นพระเถระฝ่ายธรรมยุติกนิกาย ชาวจังหวัดอุบลราชธานี ผู้เป็นบูรพาจารย์สายพระป่าในประเทศไทย อาจารย์ของหลวงปู่มั่น ภูริทตฺโต
ชาติภูมิและการอุปสมบท

พระครูวิเวกพุทธกิจ มีนามเดิมว่าเสาร์ เกิดเมื่อวันที่ 2 พฤศจิกายน พ.ศ. 2402 ที่บ้านข่าโคม ตำบลหนองขอน อำเภอเมืองอุบลราชธานี จังหวัดอุบลราชธานี เป็นบุตรของนายทาและนางโม่ มีพี่น้องร่วมบิดามารดาเดียวกัน 5 คน  หลวงปู่เสาร์ได้เข้าไปพำนักรับใช้เป็นศิษย์วัดใต้ อำเภอเมือง จังหวัดอุบลราชธานี (ปัจจุบันเรียกว่า วัดใต้พระเจ้าใหญ่องค์ตื้อ หรือวัดใต้เทิง) ตั้งแต่อายุ 12 ปี  ต่อมาได้บรรพชาเป็นสามเณรในปี พ.ศ. 2417 ขณะมีอายุได้ 15 ปี ที่วัดใต้ สังกัดคณะมหานิกาย ขณะที่อยู่วัดใต้นั้นท่านได้ศึกษาอักษรธรรม อักษรขอม อักษรไทยน้อย และหนังสือไทย ตามธรรมเนียมการศึกษาในยุคนั้น
เมื่อถึงคราวที่อายุครบบวช ในปี พ.ศ. 2422 หลวงปู่เสาร์จึงได้อุปสมบทเป็นพระภิกษุในคณะมหานิกายที่วัดใต้ อำเภอเมือง จังหวัดอุบลราชธานี และได้จำพรรษาอยู่ที่วัดใต้ 10 พรรษา ต่อมาในปี พ.ศ. 2432 หลวงปู่เสาร์ได้ฟังธรรมจากท่านพระอาจารย์ม้าว เทวธมฺมี และเกิดความเลื่อมใส จึงขอมอบตัวเป็นศิษย์และกระทำญัตติกรรมใหม่ในคณะธรรมยุติกนิกาย ณ พระอุโบสถวัดศรีทอง (วัดศรีอุบลรัตนาราม) มีพระครูทา โชติปาโล เป็นพระอุปัชฌาย์ พระอธิการสีทา ชยเสโน เป็นพระกรรมวาจาจารย์
การปฏิบัติสมณธรรม

ท่านเป็นผู้มีอัธยาศัยน้อมไปในทางสมถะวิปัสสนา มีความเพียรเป็นเลิศ มีความสงบเสงี่ยม กิริยามารยาทเรียบร้อย สุขุม พูดน้อย และพอใจแนะนำสั่งสอนผู้อื่นในทางนั้นด้วย เป็นผู้ใฝ่ใจในธุดงควัตรหนักแน่นในพระธรรมวินัย ชอบวิเวกและไม่ติดถิ่นที่อยู่ ต้องเดินธุดงค์ไปหาวิเวกเจริญสมณธรรมตามชายป่าดงพงเขาในที่ต่างๆ ทั้งในประเทศไทยและประเทศลาว
ปีพุทธศักราช 2434-2436 หลวงปู่เสาร์ ได้ธุดงค์ผ่านหมู่บ้านคำบง อำเภอศรีเมืองใหม่ จังหวัดอุบลราชธานี ได้เทศนาสั่งสอนพระอาจารย์มั่นสมัยยังเป็นฆราวาสจนเกิดศรัทธาเลื่อมใสติดตามออกบวช และจุดนี้เป็นความยิ่งใหญ่ของวงศ์พระกรรมฐานตราบจนถึงปัจจุบัน วงศ์พระกรรมฐานจึงขนานนามพระอาจารย์เสาร์ว่า “พระปรมาจารย์กรรมฐาน”
ปีพุทธศักราช 2459 - 2464 ท่านพำนักจำพรรษาที่ถ้ำจำปา ภูผากูด ตำบลหนองสูง อำเภอคำชะอี จังหวัดมุกดาหาร และได้จำพรรษาอยู่กับท่านพระอาจารย์มั่นด้วย 
วันหนึ่ง หลวงปู่เสาร์นั่งอยู่ในที่สงัดองค์เดียวท่านพิจารณาถึงอริยสัจ ได้รู้ได้เห็นตามความเป็นจริงนั้น ในวันนี้ท่านก็ได้ตัดเสียซึ่งความสงสัยได้อย่างเด็ดขาด จวนจะถึงกาลปวารณาออกพรรษา ท่านก็ทราบชัดถึงความเป็นจริงทุกประการ จึงได้บอกกับท่านพระอาจารย์มั่นว่า “เราได้เลิกการปรารถนาเป็นพระปัจเจกพุทธเจ้าแล้ว และเราก็ได้เห็นธรรมตามความเป็นจริงแล้ว” ท่านพระอาจารย์มั่นได้ยินดังนั้นก็เกิดปีติเป็นอย่างมากและได้ทราบทางวาระจิตว่า “หลวงปู่เสาร์พบวิมุตติธรรมแน่แล้วในอัตภาพนี้”
มรณภาพ

พระครูวิเวกพุทธกิจ (เสาร์ กนฺตสีโล) มรณภาพในอิริยาบถนั่งกราบพระประธานครั้งที่ 3 ในพระอุโบสถวัดอำมาตยาราม อำเภอวรรณไวทยากร จังหวัดนครจัมปาศักดิ์ ประเทศไทย ในขณะนั้น (ปัจจุบันเป็นส่วนหนึ่งของแขวงจำปาศักดิ์ ประเทศลาว) เมื่อวันอังคาร แรม 3 ค่ำ เดือน 3 ปีมะเส็ง ตรงกับวันที่ 3 กุมภาพันธ์ พ.ศ. 2485 สิริอายุ 82 ปี พรรษา 62 คณะศิษย์ได้เชิญศพของท่านกลับมา ณ วัดบูรพาราม อำเภอเมืองอุบลราชธานี จังหวัดอุบลราชธานี และได้ทำการฌาปนกิจในวันที่ 15 - 16 เมษายน พ.ศ. 2486